**SREDNJA POKLICNA IN TEHNIŠKA ŠOLA MURSKA SOBOTA**

**Šolsko naselje 12, 9000 Murska Sobota**

**NAČRT OCENJEVANJA ZNANJA**

**GEOGRAFIJA**

(splošnoizobraževalni predmet)

**Avtoservisni tehnik PTI 2. letnik**

**Šolsko leto 2024/2025**

**NAČINI IN KRITERIJI OCENJEVANJA ZNANJA PRI PREDMETU GEOGRAFIJA**

Šolsko leto 2024/2025

Izvajalec: Darja Pojbič Kovačič, prof. geog. in soc.

**Programi**: elektrotehnik, strojni tehnik, avtoservisni tehnik

**35ur**

**5. LETNIK PTI**

MINIMALNI STANDARDI OCENJEVANJA ZNANJA

| **Učni sklop** | **Minimalni standard znanj** | **Način ocenjevanja** |
| --- | --- | --- |
| ČLOVEK IN POKRAJINA | * razloži vplive najmanj treh raznovrstnih geografskih dejavnikov , * opiše vplive naravnih in družbenih dejavnikov na poklic oz. dejavnost, za katero se izobražuje, * opiše dve naravni nesreči, ki nastaneta brez vpliva človeka in dve, na kateri lahko vpliva človek. | ustno |
| POKRAJINSKA PESTROST SLOVENIJE | * napravi kratek turistični oglas za svoj kraj * razloži najmanj tri izbrane sodobne družbeno-geografske procese v Sloveniji  (npr. migracijo, suburbanizacijo, terciarizacijo, depopulacijo …), * našteje dejavnosti in našteje podjetja, v katerih se bo lahko zaposlil. | seminarska naloga/plakat/ustno |
| SLOVENIJA V EVROPI IN V SVETU | * iz podatkov v preglednici ali na grafu razbere mesto Slovenije po izbranem merilu v Evropski uniji, * na zemljevidu pokaže in imenuje pokrajine, kjer živijo slovenske manjšine, * našteje najmanj dve državi, kjer živijo slovenski izseljenci, in najmanj tri države, kjer živijo slovenski zdomci, in jih pokaže na zemljevidu. | ustno |
| SODOBNI SVET IN GEOGRAFSKI PROCESI V NJEM | * s pomočjo literature poišče tri podatke, s katerimi dokaže večjo gospodarsko razvitost ene države od druge, * opiše najmanj tri vzroke in posledice pretoka ljudi in dobrin v geografskem prostoru, * iz grafa razbere strukturo izrabe posameznih energijskih virov izbrane države, * našteje in opiše najmanj 5 okoljskih problemov sodobnega sveta in pojasni vzroke zanje, * za okoljski problem, ki ga sam izbere, opiše način njegovega reševanja, * na tematskem zemljevidu sveta izbere tri aktualna krizna žarišča in pojasni vzroke zanje. | ustno |

NAČINI OCENJEVANJA ZNANJA PO PROGRAMIH

V šolskem letu 2024/2025 bodo dijaki pridobili najmanj tri ocene, in sicer:

* dve oceni iz ustnega ocenjevanja znanja,
* oceno iz priprave in predstavitve  krajše seminarske naloge/referata ali iz drugega načina ocenjevanja znanja,

Ocenjuje se lahko tudi: plakate, seminarske naloge, učne liste, domače naloge, poročila iz ekskurzij ali z ogledov razstav, delo v skupini, PPT predstavitve, govorne nastope, izdelke …

Pri ocenjevanju se upošteva znanje in razumevanje obravnavanih vsebin, zmožnost analize, sinteze in interpretacije, organizacije dela in sodelovanje v skupini…

KRITERIJI OCENJEVANJA ZNANJA

1. **Pisno ocenjevanje**

Dijaki so z načinom pisnega ocenjevanja seznanjeni na začetku šolskega leta. Z dijaki na začetku šolskega leta določimo datume za pisno ocenjevanje znanja.

Pisno ocenjevanje znanja obsega naloge iz temeljnih vsebin predmeta,  ki so določene v učnem načrtu, vključuje pa vprašanja objektivnega, strukturiranega in problemskega tipa. Preverjanje in ocenjevanje ne zajema zgolj nižjih, temveč tudi višje taksonomske stopnje.

Če je negativno ocenjenih več kot polovica dijakov, se pisno ocenjevanje ponovi. Dijaki, ki so na pisnem ocenjevanju ocenjeni negativno ali dijaki, ki želijo oceno izboljšati, oceno popravljajo v ponavljalnem roku, za datum se dogovorijo s profesorjem.  Dijaki, ki ne pišejo testa, pišejo test v ponavljalnem roku po dogovoru s profesorjem.

Minimalni standardi znanja predstavljajo stopnjo znanja, spretnosti, veščine ali kakovost izdelka, ki je potrebna za pozitivno oceno.

Kriteriji pisnega in vseh ostalih načinov ocenjevanja:

|  |  |
| --- | --- |
| **Ocene** | **%** |
| 1 (nzd) | 0–44,5 |
| 2 (zd) | 45–59,5 |
| 3 (db) | 60–74,5 |
| 4 (pdb) | 75–89,5 |
| 5 (odl) | 90–100 |

1. **Ustno ocenjevanje**

Dijaki so ustno ocenjeni predvidoma enkrat letno. Ustno ocenjevanje je lahko napovedano in v dogovoru z dijaki ali nenapovedano.

Kriteriji ustnega ocenjevanja

**Odlično (5):** Dijak jasno in podrobno opredeljuje in pojasnjuje geografske pojme, navaja primere, informacije ustrezno povezuje med sabo in z vsakdanjim življenjem, jasno in korektno argumentira, analizira in sintetizira, ugotovitve kritično vrednoti. Uporablja sociološko terminologijo.

**Prav dobro (4):** Dijak  opredeljuje in razume geografske pojme, informacije  povezuje in argumentira. Uporablja strokovno terminologijo. Opiše, razloži, utemelji s svojimi besedami, ilustrira na primeru, vendar so prisotne občasno manjše pomanjkljivosti.

**Dobro (3):** Dijak uporablja geografsko terminologijo, opredeli ključne pojme, analizira in povezuje informacije, ponovi in razume, kar je slišal oz. si zapisal ob razlagi, vendar pomanjkljivo.

**Zadostno (2):** Dijak navaja in pojasni temeljne informacije. V minimalnem obsegu zahtevanega in/ali ob podpornih vprašanjih ponovi, navede, našteje, prepozna … Ne zna navesti ustreznih primerov, razložiti snovi s svojimi besedami. Učitelj veliko pomaga pri odgovorih.

**Nezadostno (1):** Dijak ne pozna ali ne razume temeljnih obravnavanih geografskih procesov in pojmov, navaja laična izkustvena in nepopolna dejstva ter informacije.

1. **Kriterij za ocenjevanje govornega nastopa**

|  |  |  |  |
| --- | --- | --- | --- |
|  | **0,5 (zadovoljivo)** | **1(dobro)** | **2 (odlično)** |
| **Razumevanje vsebine** | Ne prepozna ali delno prepozna osrednjo temo, a še to ob pomoči zapiskov, v večini ne razume vsebine. | Povzame temo besedila, vsebino podaja ob pisni predlogi, govori delno prosto, razume vsebino. | Obvlada temo besedila, prosto govori, ne potrebuje pisne predloge. |
| **Zgradba** | Ni ustrezne vsebinske členitve; manjka kateri od elementov (uvod, jedro, zaključek). | Posamezni deli besedila so ustrezno razdeljeni in jim je namenjena ustrezna dolžina. | / |
| **Besedišče in govor** | Govori knjižno, vključuje nekaj neknjižnih besed. Skopo izražanje, skromno besedišče, kratke povedi, mašila.  Govor: tih, nerazločen, počasen, monoton. | Govori knjižno, uporablja primerno besedišče, a skromnejše. Zgradba povedi je sprejemljiva, a ne brez pomanjkljivosti.  Govor: tekoč z manjšimi zatikanji, včasih nerazločen, včasih pretih, včasih počasen, na trenutke monoton. | Govori knjižno, uporablja bogato besedišče, pravilne besedne oblike in pravilno zgradbo povedi. Govor: tekoč, primerno glasen, razločen, primerno hiter, razgiban. |
| **Nastop** | Nesamozavesten, boječ, govorica telesa je neprimerna, redek stik s poslušalci. | Včasih boječ, govorica telesa je na trenutke izražena, stik s poslušalci je vzpostavljen na vsake nekaj časa. | Samozavesten, govorica telesa je primerna, stik s poslušalci je vzpostavljen. |
| **Upoštevanje časovne omejitve** | Predstavitev je prekratka ali predolga. | Dolžina predstavitve je ustrezna. | / |
| **Odgovarjanje na vprašanja učitelja ali dijakov o temi eseja** | Dijak zna delno odgovoriti, odgovor je skop, navede le nekaj zdravorazumskih informacij. | Dijak delno odgovori, pokaže na delno poznavanje obravnavane teme. | Dijak ustrezno odgovori na vprašanja in pokaže na poznavanje obravnavane teme. |

1. **Ocenjevanje priprave in predstavitve krajše seminarske naloge (referata) in poročil**

|  |  |  |  |
| --- | --- | --- | --- |
|  | **PODROČJE OCENJEVANJA** | **OCENJEVALNA LESTVICA** | **DOSEŽENE TOČKE** |
| **Urejenost naloge** | **-** Urejenost naslovnice (ime, sedež šole, vrsta naloge, naslov, avtor, mentor, kraj, datum)  - Kazalo (Naslovi, podnaslovi, slikovno gradivo , grafi, tabele…)  - Struktura: uvod, jedro, zaključek.  - Slikovni material (oštevilčene slike, tabele z naslovi in legendami).  - Navajanje literature in virov. | **0-2**            **0-2**        **0-2**    **0-2**        **0-2** | **\_\_\_/10** |
| **Vsebina naloge** | - Ustreznost in natančnost obravnave teme-  - Poznavanje in razumevanje problema.  - Analiziranje, sinteza in vrednotenje problema.  - Umestitev v širši družbeni okvir.  - Vključevanje aktualnih vsebin. | **0-2**    **0-2**    **0-2**   **0-2**  **0-2** | **\_\_\_/10** |
| **Govorni nastop** | -Jasnost, nazornost, jedrnatost.  - Primerno izražanje v književnem jeziku.  - Primernost neverbalne komunikacije.  - Suverenost.  - Kreativnost, nastop brez branja …  - Časovna omejitev. | **0-1**  **0-1**    **0-1**    **0-1**  **0-1**    **0-1** | **\_\_/6** |
| **Uporaba različnih didaktičnih pripomočkov** | - Filmi, PowerPoint predstavitev, delovni listi, plakat …) | **0-2** | **\_\_/2** |
| **Obvladovanje snovi** | - Obvlada podrobnosti v zvezi z nalogo, pokaže poznavanje in razumevanje predstavljene teme. | **0-2** | **\_\_/2** |
|  |  | **Skupaj točke** | **\_\_\_/30** |

1. **Kriteriji za ocenjevanje PowerPoint predstavitve**

|  |  |  |  |
| --- | --- | --- | --- |
| **KRITERIJ** | **OPISNIK** | **OCENJEVALNA LESTVICA** | **DOSEŽENE TOČKE** |
| **Urejenost** | - naslovnica  - struktura  - slikovni material  - navajanje virov, literature  - preglednost, estetski vidik | **0-2**  **0-2**  **0-2**  **0-2**  **0-2** | **\_\_\_/10** |
| **Vsebina** | - poznavanje in razumevanje predstavljene teme  - umestitev v širši družbeni kontekst, vključevanje aktualnih vsebin | **0-2**  **0-2** | **\_\_\_/4** |
| **Govorni nastop** | - jasnost, nazornost, jedrnatost  - izražanje v knjižnem jeziku  - primernost neverbalne komunikacije  - suverenost, kreativnost  - prosto govorjenje  - časovna omejitev | **0-1**  **0-1**  **0-1**  **0-1**  **0-1**  **0-1** | **\_\_\_/6** |
| **Skupaj točke** | | | **\_\_\_/20** |

1. **Ocenjevanje plakatov/miselnih vzorcev/slik ali drugih izdelkov …**

|  |  |  |  |
| --- | --- | --- | --- |
| **Elementi/Ocena** | **0-1 točka** | **2-3 točke** | **4-5 točk** |
| **Preglednost** | - nepregledno  - gradivo je nelogično in nejasno organizirano | - premalo pregledno  - vsebuje veliko gradiva, ki pa je premalo jasno in logično organizirano | - pregledno  - čitljivo  - dobro organizirana vsebina |
| **Urejenost vsebine** | - veliko pomembnih idej in ključnih besed manjka  - navaja nepomembne podatke ali pojme  - navaja cele stavke  -posamezni deli niso povezani z vsebino | - določene pomembne ideje in ključne besede manjkajo  - navaja daljše povedne zveze  - nekateri deli predstavitev niso povezani z vsebino | - ključne točke so ustrezno poudarjene  - navedene so le ključne besedne zveze  - vsi deli so povezani z vsebino |
| **Likovna pestrost** | - likovno površno  - neestetsko izdelano | - likovno neoriginalno in občasno površno  - glavne ideje se po ničemer ne ločujejo od manj pomembnih dejstev | - likovno zanimiv izdelek  - glavne ideje so ustrezno poudarjene |
| **Originalnost in kreativnost** | - idejno neoriginalen izdelek, brez kreativnosti | - izdelek dokazuje nekaj kreativnosti | - idejno zelo originalen izdelek, ki dokazuje veliko kreativnost |
| **Slovnična pravilnost** | - izdelek ima mnogo slovničnih napak | - izdelek ima nekaj slovničnih napak | - izdelek ima do dve slovnični napaki  - izdelek nima slovničnih napak |

1. **Kriteriji za ocenjevanje zvezka**

|  |  |  |  |
| --- | --- | --- | --- |
|  | **KRITERIJ OCENJAVANJA** | **OPISNIK** | **ŠT. TOČK** |
| 1 | **Preglednost, natančnost, nazornost** | - zapis učne snovi je zbran v enem zvezku, je pregleden, natančen in čitljiv, razvidni so naslovi in podnaslovi …  - zapis večine učne snovi je natančen, pregleden in nazoren …  - v zvezku je tudi učna snov iz drugega predmeta, učna snov je zapisana tudi v drugih zvezkih, zapis učne snovi je večinoma nepregleden, nenazoren, nenatančen, čitljivost je slaba …  - v zvezku je tudi učna snov drugega predmeta, učna snov je zapisana v večih drugih zvezkih ali listih, snov je zapisana površno, nepregledno, čitljivost je slaba… | 0-3 |
| 2 | **Samostojnost pri izdelavi** | - dijak izdela zapis vse učne snovi sam  - dijak ima v zvezku kopije zapisov svojih sošolcev  - dijak je zapisal zelo malo učne snovi | 0-2 |
| 3 | **Sosledje učnih vsebin** | - vsa učna snov je zapisana v pravilnem zaporedju  - nekaj učne snovi manjka, nekaj snovi ni zapisane v pravilnem zaporedju  - veliko učne snovi ni zapisane, učna snov ni zapisana v pravilnem zaporedju | 0-2 |
| 4 | **Število opravljenih domačih nalog** | - dijak je opravil vse domače naloge (učne liste/samostojno delo …)  - dijak je rešil polovico domačih nalog  - dijak je rešil manj kot polovico domačih nalog | 0-2 |
| 5 | **Pravočasna oddaja** | - dijak je oddal zvezek do dogovorjenega termina  - dijak je oddal zvezek po dogovorjenem terminu | 0-1 |
|  |  | **Možne točke:** | **10** |

**POPRAVLJANJE NEGATIVNO OCENJENEGA OCENJEVALNEGA OBDOBJA**

Dijaki, ki so bili ob koncu ocenjevalnega obdobja negativno ocenjeni ali neocenjeni, popravljajo oceno s pisnim ali ustnim preizkusom, ki zajema negativno ocenjeno snov. Datum se določi po dogovoru s profesorjem.

**KRŠITVE PRAVIL PRI OCENJEVANJU**

Če pri pisnem ali ustnem ocenjevanju učitelj dijaka zaloti pri prepisovanju ali uporabi nedovoljenih pripomočkov oziroma drugih kršitvah pravil, ga oceni z negativno oceno.

**ZAKLJUČEVANJE OCEN OB KONCU POUKA**

Končna ocena je sestavljena iz vseh ocen, ki jih dijak pridobi v šolskem letu.

**POPRAVNI, DOPOLNILNI IN DIFERENCIALNI IZPITI**

Izpiti potekajo ustno, tako da učitelj pripravi najmanj 5 izpitnih listkov s tremi vprašanji. V primeru prepisov dijakov učitelj določi vsebino diferencialnega izpita in o tem seznani dijaka.