**SREDNJA POKLICNA IN TEHNIŠKA ŠOLA MURSKA SOBOTA**

**Šolsko naselje 12, 9000 Murska Sobota**

**NAČRT OCENJEVANJA ZNANJA**

**KEMIJA**

(splošnoizobraževalni predmet)

**Avtoservisni tehnik PTI 1. letnik**

**Šolsko leto 2024/2025**

SREDNJA POKLICNA IN TEHNIŠKA ŠOLA

Šolsko naselje 12

9000 Murska Sobota

PREDMET**: KEMIJA**

**NAČRT OCENJEVANJA ZNANJA 4.LETNIK PTI**

Šolsko leto: 2024/25

Izvajalka: Edita Vučak

**Minimalni standardi znanja:**

| **Učni sklop** | **Minimalni standard znanj** | **Način ocenjevanja** |
| --- | --- | --- |
| **POGLED V SVET SNOVI** | * Dijak zna snovi razvrstiti po izbranem kriteriju(naravna/pridobljena, kovina/nekovina, zmes/čista snov) * Zna iz podanega masnega deleža ali koncentracije določiti sestavo raztopine * Zna s pomočjo podanih informacij izbrati primerno topilo glede na topljenec * Zna razložiti pomen simbolov za nevarne snovi * Zna razložiti zgradbo P.S.E. * Zna s pomočjo periodnega sistema razložiti zgradbo atoma izbranega elementa * Zna zapisati simbole/formule za reprezentativne elemente/spojine; * Zna opredeliti kemijsko reakcijo kot snovno in energijsko spremembo; * Zna urediti preproste kemijske enačbe; * Zna opisati lastnosti in uporabo osnovnih polimerov( PE, PP, najlon, teflon…) | Pisno in/ali ustno |

**MERILA IN NAČINI OCENJEVANJA MED ŠOLSKIM LETOM**

V šolskem letu 2024/25 bodo dijaki pridobili najmanj dve oceni, in sicer:

* Eno pisno oceno
* Eno ustno oceno

**KRITERIJI OCENJEVANJA**

**PISNO OCENJEVANJE**

Dijaki so z načinom pisnega ocenjevanja seznanjeni na začetku šolskega leta. Z dijaki na začetku šolskega leta določimo datume za pisno ocenjevanje znanja. Datumi so razvidni iz e-Asistenta.

Če je negativno ocenjenih 40 in več % dijakov, se pisno ocenjevanje ponovi, vpišejo se vse ocene. Dijaki, ki so na pisnem ocenjevanju negativni ali dijaki, ki želijo oceno izboljšati, oceno popravljajo v ponavljalnem roku, za datum se dogovorijo z učiteljem. Dijaki, ki ne pišejo testa, pišejo test v ponavljalnem roku po dogovoru s profesorjem.

**KRITERJI PISNEGA OCENJEVANJA**

|  |  |
| --- | --- |
| OCENE | % |
| 1 (nzd) | 0-49 |
| 2 (zd) | 50-62 |
| 3 (db) | 63-75 |
| 4 (pdb) | 76-88 |
| 5 (odl) | 89-100 |

**KRITERIJ PRI USTNEM OCENJEVANJU**

Pri ustnem ocenjevanju mora dijak obvladati naslednja znanja za posamezno oceno.

**ODLIČNO**: se oceni dijaka, ki pozna s kurikulom predpisano snov podrobno, jo razume, samostojno reproducira, se jasno izraža, zna povezati dejstva in na podlagi teoretičnih izhodišč oblikuje svoja stališča.

**PRAV DOBRO**: se oceni dijaka, ki zanesljivo in solidno obvlada učno snov, ter dela le manjše napake pri povezovanju dejstev.

**DOBRO**: se oceni dijaka, ki obvlada osnovno predpisano znanje, toda pri uporabi in povezovanju dejstev ni zanesljiv in samostojen. Ne dela bistvenih napak pri razlaganju dejstev.

**ZADOSTNO:** se oceni dijaka, ki pozna 50% učne snovi, v minimalnem obsegu od zahtevanega in ob podpornih vprašanjih, ponovi, navede, našteje, prepozna določene pojave, dogodke in procese.

**NEGATIVNO**: se oceni dijaka, ki ne pozna učne snovi, je nezanesljiv, njegovi odgovori so nejasni in raztrgani. Ne dosega znanja minimalnega standarda, predpisanega v LUP. Tudi ob učiteljevi pomoči ne dosega prepoznavanja in reprodukcije.

**POPRAVLJANJE NEGATIVNO OCENJENEGA OCENJEVALNEGA OBDOBJA**

Dijaki , ki so bili ob koncu ocenjevalnega obdobja negativno ocenjeni ali neocenjeni, popravljajo oceno s pisnim ali ustnim preizkusom, ki zajema negativno ocenjeno snov. Datum se določi po dogovoru s profesorjem.

**KRŠITVE PRAVIL PRI OCENJEVANJU**

Če pri pisnem ali ustnem ocenjevanju učitelj dijaka zaloti pri prepisovanju ali uporabi nedovoljenih pripomočkov oziroma drugih kršitvah pravil, ga oceni z negativno oceno.

**ZAKLJUČEVANJE OCEN OB KONCU POUKA**

Pri zaključevanju ocene ob koncu pouka se upošteva samo boljše ocene.

**MERILA IN NAČINI OCENJEVANJA PRI POPRAVNIH IZPITIH**

Dijak, ki je na koncu pouka negativno ocenjen, opravlja popravni izpit. Izpiti potekajo ustno, tako, da učitelj pripravi najmanj 5 izpitnih listkov s tremi vprašanji. Pri ocenjevanju veljajo enaki minimalni standardi kot med šolskim letom. Kriterij ocenjevanja je enak kot pri ustnem ocenjevanju znanja. Učitelji izpitno gradivo oddajo v tajništvo vsaj 1 dan pred izpitom, kjer se hrani do izvedbe izpita.

**DOPOLNILNI IN DIFERENCIALNI IZPITI**

V primeru prepisov dijakov, učitelj določi vsebino diferencialnega ali dopolnilnega izpita in o tem seznani dijaka.