**SREDNJA POKLICNA IN TEHNIŠKA ŠOLA MURSKA SOBOTA**

**Šolsko naselje 12, 9000 Murska Sobota**

**NAČRT OCENJEVANJA ZNANJA**

**SLOVENŠČINA**

(splošnoizobraževalni predmet)

**Avtoservisni tehnik PTI 1. letnik**

**Šolsko leto 2024/2025**



Srednja poklicna in tehniška šola Murska Sobota Šolsko naselje 12

9000 Murska Sobota

Predmet: **SLOVENŠČINA**

Vodja aktiva: **Katja Šušteršič**

NAČRT OCENJEVANJA ZNANJA ZA 1. (4.) LETNIK PTI V ŠOLSKEM LETU 2024/2025

1. **MERILA IN NAČINI OCENJEVANJA MED ŠOLSKIM LETOM**

Profesorji dijake za načrtom in merili ocenjevanja seznanijo na uvodni šolski uri. Dijak, vključen v program **PTI**, dobi v šolskem letu več ocen, in sicer:

* **vsaj eno** oceno za vodeno interpretacijo oz. šolski spis v posamezni konferenci;
* **ustno oceno** za izkazano znanje iz književnosti in/ali jezika;
* **najmanj dve pisni** oceni iz nalog objektivnega tipa pri jeziku in/ali književnosti;
* **poljubno število** ocen za druge opravljene učne obveznosti (domače branje, seminarska naloga, govorni nastop, obvezne domače naloge).

Ocene, vpisane v redovalnico, so enakovredne, zaključna ocena se določi na podlagi aritmetične sredine **vseh** pridobljenih in vpisanih ocen. Za pozitivno zaključeno oceno ob koncu konference oz. pouka **mora imeti dijak pozitivne ocene iz vseh treh vsebinskih sklopov** (jezik in tvorba besedilne vrste, vodena interpretacija, književnost).

Če več kot 40 % dijakov pri pisnem ocenjevanju piše negativno, se ocenjevanje ponavlja. Dijaki, ki so pri prvem ocenjevanju dobili pozitivno oceno, jim, če tako želijo, ni potrebno ponovno pisati.

Ocenjevanje dijakov s posebnimi potrebami se prilagodi načinu, ki je opredeljen v odločbi o dodatni strokovni pomoči.

* 1. **KRITERIJ OCENJEVANJA PISNIH NALOGAH OBJEKTIVNEGA TIPA TER VODENI INTERPRETACIJI**

|  |  |
| --- | --- |
| nezadostno (1) | 0 %–49 % |
| zadostno (2) | 50 %–62 % |
| dobro (3) | 63 %–75 % |
| prav dobro (4) | 76 %–89 % |
| odlično (5) | 90 %–100 % |

* 1. **OPISNIKI ZA HOLISTIČNO/CELOSTNO OCENJEVANJE** VODENIH IN SAMOSTOJNIH INTERPRETACIJ ODLOMKOV IZ

UMETNOSTNIH BESEDIL IN VODENIH SPISOV

# Nezadostno (1)

Dijak zgreši temo, izogne se naslovu, ne pove bistvenega. Ne odgovarja na postavke. Naloga kaže, da ne pozna snovi. Pogoste so težje pravopisne in slogovne napake, naloga je nepovezana ali prekratka. Dijak zapiše besedilo, ki je krajše od 200 besed.

# Zadostno (2)

Dijak le delno odgovarja na postavke. Dejstva, ki jih navaja, so napačna ali nepopolna. Naloga je pravopisno in slogovno pomanjkljiva, a je manj težjih pravopisnih in slogovnih napak.

# Dobro (3)

Dijak na določene postavke ne odgovori ali delno odgovori, sicer pa so njegovi odgovori pravilni. Naloga je ustrezno členjena, pojavljajo se pravopisne in slogovne napake. Dijak kaže razumevanje in poznavanje snovi.

# Prav dobro (4)

Dijak odgovori na vse postavke oz. na največ dve postavki odgovori le delno. Snov obvlada in jo razume, zmožen je analize in sinteze. Vrednotenje izostane ali pa je neizvirno. Naloga je ustrezno členjena in slogovno ustrezna. Pravopisne napake so lažje, težjih ni. Besedilo obsega vsaj 350 besed ali več.

# Odlično (5)

Dijak v celoti odgovori na vse postavke, lahko tudi na eno postavko delno, snov razume in jo vrednoti. Rešitve so

izvirne, slog je dober, naloga členjena in pravopisno urejena. Besedilo obsega vsaj 350 besed ali več.

* 1. **MERILA ZA ANALITIČNO OCENO** VODENIH IN SAMOSTOJNIH INTERPRETACIJ

Merila za analitično oceno vodenih in samostojnih interpretacij strukturiramo profesorji za vsako nalogo posebej, kot to zahtevajo (problemsko zastavljena) navodila. Število točk pretvorimo v ocene, upoštevajoč sprejete meje za številčne ocene. Kriterij se lahko spreminja, vendar ne pod 50 % za zadostno oceno.

Krovni kriterij pri ocenjevanju vodene interpretacije je enak kot pri ocenjevanju pisnih nalog objektivnega tipa.

* 1. **MERILA ZA VREDNOTENJE PRI USTNEM OCENJEVANJU**

# Nezadostno (1)

Dijak ne odgovarja. Poskus obnove, razlage besedila je neustrezen, zmeden, podatki napačni. V razlagi je morda nekaj pravilnih podatkov, vendar dijak zgreši bistvo. Izraža se v neknjižnem jeziku, napak kljub opozorilu ne popravi. Uporablja mašila, odgovarja nejasno. Dijak ne doseže minimalnih ciljev.

# Zadostno (2)

Poskus obnove in umestitve z učiteljevo pomočjo. Deloma samostojna obnova/interpretacija/razlaga besedila. Skopa reprodukcija, ki pa vsebuje nekaj bistvenih podatkov. Delno razumevanje snovi. Dijak zna toliko, da lahko deloma izrabi učiteljevo pomoč. Iz knjižnega jezika pogosto preide v neknjižne zvrsti. Uporablja mašila, napak največkrat ne popravi. Dijak doseže minimalne cilje.

# Dobro (3)

Večinoma samostojna obnova/interpretacija/razlaga besedila, poskus razlage z učiteljevo pomočjo, ki jo zna dijak dobro izrabiti. Dobra reprodukcija, primeri so iz učbenika ali iz učiteljeve razlage. Pogosto iz knjižnega jezika preide v pogovornega, pomaga si z mašili, napake ob opozorilu popravlja. V dialogu ni sproščen, kultura dialoga je nepopolna. Dijak doseže minimalne in temeljne cilje.

# Prav dobro (4)

Samostojna obnova/interpretacija/razlaga besedila, poskus opredeljevanja. Reprodukcija je natančna, zajema bistvo pojmov, odgovori so zanesljivi, dijak se prilagaja podvprašanjem. Skoraj dosledno upošteva pravila knjižne izreke, napake samostojno in sproti popravlja in upošteva kulturo dialoga. Doseže temeljne cilje pouka.

# Odlično (5)

Dijak samostojno in prepričljivo obnovi/interpretira/razlaga besedilo, samostojno ugotavlja, poimenuje, povezuje poglavitne posebnosti besedila. Do besedila se opredeljuje. Reprodukcija je jasna in zanesljiva. Izražanje pravilno in samostojno. Dosledno se izraža v knjižnem jeziku, njegovo besedišče je bogato. V pogovoru je sproščen, odgovarja tekoče, upošteva kulturo dialoga. Učiteljeva pomoč ni potrebna. Vsi cilji pouka so doseženi.

* 1. **MINIMALNI STANDARDI ZNANJA**

|  |  |  |
| --- | --- | --- |
| **Učni sklop** | **Minimalni standardi znanja** | **Način ocenjevanja** |
| **Besedilne vrste** | Dijak pozna značilnosti in tvori naslednje besedilne vrste:   * uradno vabilo, * opravičilo, * zahvala, * predstavitev osebe, kraja, naprave/predmeta/izdelka, postopka, * izjava, * potrdilo, * pooblastilo, * življenjepis, * poročilo.. | Pisno in/ali ustno. |
| **Razčlemba neumetnostnega besedila** | * Dijak prebranemu neumetnostnemu besedilu določi temo, namen, bistvene podatke, okoliščine nastanka besedila. * Dijak v neumetnostnem besedilu poišče nebesedne spremljevalce besedila in določi njihovo vlogo. * Dijak ugotovi vrsto neumetnostnega besedila glede na   izbran krog naslovnikov in razodevanje sporočevalca. | Pisno in/ali ustno. |

|  |  |  |
| --- | --- | --- |
| **Učni sklop** | **Minimalni standardi znanja** | **Način ocenjevanja** |
|  | * Dijak pozna glasove slovenskega knjižnega jezika, loči pojma glas/črka in določi izgovor zapisane besede. * Dijak utemelji slovenščino kot uradni in državni jezik. * Dijak navede temeljne mejnike v razvoju slovenskega jezika od srednjega veka do danes (zlasti BS, Trubar, prva knjiga, slovnica, prevodi, črkopisi … ). * Dijak našteje socialne zvrsti slovenskega jezika in ve, v katerih okoliščinah jih rabimo. * Dijak v temeljnih točkah povzame, kako se je razvila slovenščina (pojmi: indoevropski prajezik, praslovanščina, slovanski jeziki). * Dijak definira in poišče enopomenke in večpomenke. * Dijak poišče prevzeto besedo in jo nadomesti z domačo. * Dijak določi slogovno zaznamovane besede in jih   nadomesti z nezaznamovanimi.   * Dijak besedam poišče sopomenke, protipomenke,   nadpomenko in podpomenke.   * Dijak določi besede iste besedne družine in tematskega   polja.   * Dijak ugotovi pravilnost zapisa lastnega/občnega imena. * Dijak utemeljuje rabo velike oz. male začetnice. * Dijak določi stalne besedne zveze in jih zamenja s   prostimi besednimi zvezami.   * Dijak našteje besedne vrste v slovenščini. * Dijak prepozna besedo določene besedne vrste, jo poimenuje in ji določi osnovne oblikoslovne kategorije ter jo postavi v določeno/zahtevano obliko. * Dijak se znajde v slovarskem sestavku SSKJ. |  |
| **Književnost** | * Dijak smiselno bere odlomke besedil in jih zna povezati ter umestiti v celoto. * Dijak zna navesti avtorja in literarno delo umestiti v   književno obdobje.   * Dijak zna prebrano literarno delo zvrstno in vrstno opredeliti. * Dijak pozna temeljne duhovnozgodovinske in slogovne   značilnosti obdobja.   * Dijak pozna vsebino in literarne osebe prebranih pripovednih in dramskih besedil. * Dijak opiše zgradbo lirskih besedil in jim določa temo. * Dela, ki jih je prebral za obvezno domače branje, zna obnoviti in našteti glavne osebe ter predstaviti dogajalni   prostor in čas. | Pisno in/ali ustno. |
| **Vodena interpretacija odlomka** | * Dijak zapiše vodeno interpretacijo (spis), katere vsebina ustreza temi, njegov obseg pa bistveno ne odstopa od dogovorjenega števila besed (350). * Dijak v spisu odgovori na vse bistvene postavke vodene interpretacije, njegovo izvajanje kaže, da pozna vsebino literarnega dela (zgodbo, književne osebe, slogovne značilnosti), na katerega se spis nanaša. * Dijak zapiše pravopisno ustrezen izdelek, kar pomeni, da pri zapisovanju velike in male začetnice ter pri uresničevanju drugih pravopisnih pravil ne dela večjih   napak. | Pisno. |

|  |  |  |
| --- | --- | --- |
| **Učni sklop** | **Minimalni standardi znanja** | **Način ocenjevanja** |
|  | * Dijak zapiše besedilo, ki je slovnično ustrezno, kar pomeni, da na posameznih jezikovnih ravninah ne dela večjih napak:   + glasoslovna ravnina – ni večjih napak v zapisu   glasov;   * + besedoslovna ravnina – ni večjih napak v zapisu prevzetih besed, neknjižno besedišče je uporabljeno zavestno in ga dijak ustrezno označi;   + oblikoslovna ravnina – ni večjih napak v   pregibanju besednih vrst;   * + besedotvorna ravnina – ni večjih napak v tvorbi   besed;   * + skladenjska ravnina – ni večjih napak v tvorbi   prirednih in podrednih stavkov, v besednem redu.   * Dijak zapiše besedilo, ki je besedilno ustrezno, kar pomeni, da je besedilo členil v uvod, jedro in zaključek in da je spis smiseln, sovisen in zaokrožen. * Dijak zapiše slogovno ustrezen izdelek, kar pomeni, da loči med različnimi socialnimi zvrstmi in da morebitno uporabo besedišča neknjižnih zvrsti ustrezno označi.   **Opomba 1:** Spis, napisan samo v narečju, **ne izpolnjuje minimalnih standardov**.  **Opomba 2:** Spis, napisan samo z verzalkami, **ne izpolnjuje minimalnih standardov**. |  |
| **Govorni nastop** | * Dijak je zvečine pripravljen, v manjši meri se opira na   pisno predlogo.   * Vsebina ustreza temi, dopuščene so rahle zastranitve. * Dijak se trudi govoriti knjižno, dopustni so minimalni odmiki v neknjižno zvrst. * Dijak pripravi smiselno dodatno gradivo in uporablja   ustrezne nejezikovne spremljevalce govornega nastopa. | Ustno. |

1. **MERILA IN NAČINI OCENJEVANJA PRI POPRAVNIH IZPITIH**

Pri popravnih izpitih veljajo **enaki kriteriji kot pri pouku med šolskim letom** (glej kriterij ocenjevanja; minimalni standardi).

Na pisnem delu je dijak ocenjen iz razčlembe neumetnostnega besedila in/ali vodene interpretacije. Na ustnem delu zagovarja pisni del izpita in odgovarja na vprašanja iz književnosti.

Izpitno gradivo, sprejeto na sestanku aktiva, se vsaj 24 ur pred izvedbo izpita v zaprti kuverti odda v hrambo v

tajništvo šole.

Profesorji hranijo izpitno gradivo v skladu s *Pravilnikom o šolski dokumentaciji v srednješolskem izobraževanju*.