**SREDNJA POKLICNA IN TEHNIŠKA ŠOLA MURSKA SOBOTA**

**Šolsko naselje 12, 9000 Murska Sobota**

**NAČRT OCENJEVANJA ZNANJA**

**NEMŠČINA**

(splošnoizobraževalni predmet)

**Avtoservisni tehnik PTI 2. letnik**

**Šolsko leto 2024/2025**

Srednja poklicna in tehniška šola

Šolsko naselje 12

9000 Murska Sobota

Predmet: NEMŠČINA

**NAČRT OCENJEVANJA ZNANJA 5. LETNIK PTI**

**Minimalni standardi znanja**

| **Učni sklop** | **Minimalni standard znanj** | **Način ocenjevanja** |
| --- | --- | --- |
| **Z dežele v mesto**  Družina in stanovanje/Telo in zdravje | Dijaki in dijakinje   * navedejo prednosti življenja v mestu oz. na deželi in utemeljijo svojo izbiro; * se na podlagi oglasa nadalje pozanimajo o stanovanju in dogovorijo za ogled; * kratko poročajo o selitvi; * poimenujejo najpogostejše nesreče v gospodinjstvu in opišejo pomoč ob njih; * ustrezno tvorijo in uporabljajo preterit modalnih glagolov; * primerjajo z ustrezno uporabo veznikov *so/ebenso/genauso … wie* in *als*; * iz obravnavanih besedil razberejo zahtevane informacije; * ustrezno tvorijo glas *sch*. | Pisno in/ali ustno |
| **Doživeti kulturo**  **Kultura, umetnost, medkulturnost/Potovanje** | Dijaki in dijakinje   * kratko predstavijo svoje zanimanje za kulturo; * opišejo izbrano nemško mesto; * kratko predstavijo življenje izbrane znane osebnosti; * z uporabo časovnih prislovov primerjajo izbrano danost nekoč in danes; * ustrezno tvorijo in uporabljajo enostavni in sestavljeni preteklik; * ustrezno tvorijo in uporabljajo časovne odvisnike z *als*. | Pisno in/ali ustno |
| **Svet dela**  Osebni podatki/Šola in izobraževanje/Delo in poklic, storitvene dejavnosti | Dijaki in dijakinje   * kratko predstavijo svoje dosedanje delovne izkušnje in svoje poklicne želje; * iz oglasov za delo in življenjepisa razberejo ključne informacije; * sestavijo tabelarični življenjepis; * se ustrezno odzivajo v telefonskem pogovoru poslovne narave; * ustrezno tvorijo in uporabljajo podredja z *weil* in priredja z *denn*; * spregajo in smiselno uporabljajo glagol *werden* kot polnopomenski glagol; * ustrezno tvorijo pogojni naklon Konjunktiv II glagolov *haben* in *können* ter ga uporabljajo pri vljudnostnem govoru in izražanju želja; * poznajo osnovne obravnavane besedotvorne postopke v nemščini; * prepoznavajo in ustrezno tvorijo diftonge *ei, eu, au*. | Pisno in/ali ustno |
| **Prazniki in praznovanja**  Prosti čas in zabava/Medčloveški odnosi/Medkulturnost | Dijaki in dijakinje   * predstavijo, kako sami praznujejo različne praznike; * povzamejo ključne informacije o praznovanjih v Nemčiji; * ustrezno tvorijo in uporabljajo odvisnike z *wenn*; * poznajo in ustrezno uporabljajo obravnavane glagole z dopolnilom v dajalniku in tožilniku. | Pisno in/ali ustno |
| **Z vsemi čuti**  Medčloveški odnosi/Kultura, umetnost | Dijaki in dijakinje   * ustrezno jezikovno izrazijo čustva v različnih življenjskih situacijah; * kratko obnovijo vsebino ogledanega filma in se do nje opredelijo; * kratko predstavijo izbrano osebo; * dalje ustrezno uporabljajo nedoločne zaimke *alle, viele, wenige, einige, manche*; * poznajo in ustrezno uporabljajo predloge in glagole z dajalnikom in tožilnikom; * prepoznavajo rodilnik in ga ustrezno uporabljajo; * ustrezno tvorijo in uporabljajo oziralne odvisnike s predlogoma *in* ter *mit* z dajalnikom. | Pisno in/ali ustno |
| **Ideje in izumi**  Znanost, tehnologija/Medkulturnost | Dijaki in dijakinje   * ustrezno izražajo namen s podrednim veznikov *damit* in z nedoločniško strukturo *um … zu*; * ustrezno tvorijo trpnik v sedanjem in enostavnem preteklem času ter ga uporabljajo za opisovanje postopkov; * iz obravnavanih glagolov ustrezno tvorijo samostalnike; * pokažejo razumevanje obravnavanih stvarnih opisov. | Pisno in/ali ustno |

**Merila in načini ocenjevanja med šolskim letom**

V celotnem šolskem letu dijaki pridobijo najmanj 4 ocene. Dijak je v posameznem ocenjevalnem obdobju pozitivno ocenjen, če ima vse ocene pozitivne.

**Ustno** ocenjevanje znanja

Ustno oceno dijak pridobi z ustnim izkazovanjem jezikovnega znanja in obvladovanja besedišča: poznavanje besedišča, vsebine predelane snovi in samostojno izražanje na določeno temo.

Ustno ocenjevanje po predelanih sklopih, v dogovoru z dijaki.

Pri ustnem ocenjevanju znanja se uporabljajo naslednji kriteriji:

**odlično (5)**

Komunikacija je samostojna in ustreza nalogi.

Odziv dijaka na pobude in spremembe med pogovorom je pravilen.

Poznavanje tematike je zelo dobro.

Pogovor poteka naravno brez zastojev.

Raba jezika – dijak pri tem kaže veliko spretnosti..

Besedišče je bogato, izražanje je jasno in tekoče.

Izgovor je lep in pravilen.

**prav dobro (4)**

Komunikacija ustreza nalogi in je v glavnem samostojna.

Odziv dijaka je pravilen, a z manjšo samostojnostjo in prilagodljivostjo.

Poznavanje tematike je dobro.

Pogovor poteka z občasnimi kratkimi zastoji.

Raba jezika – dijak ima nekaj težav pri zahtevnejših slovničnih strukturah.

Besedišče je manj bogato, izražanje je v glavnem jasno in tekoče.

Izgovor je dober z nekaj manjšimi težavami.

**dobro (3)**

Komunikacija je primerna nalogi, a je le delno samostojna in omejena na krajše povedi.

Odziv dijaka je počasnejši, a razume in zna posredovati bistvene informacije.

Poznavanje tematike je skromno.

Pogovor poteka z zastoji.

Raba jezika – dijak na določenih mestih dela oblikoslovno-skladenjske napake.

Besedišče je dobro, zadošča za pogovor.

Izgovor je zadovoljiv.

**zadostno (2)**

Komunikacija je možna le v omejenem obsegu.

Odziv dijaka je počasen.

Poznavanje tematike je zelo skromno.

Pogovor poteka s pogostimi zastoji.

Raba jezika – dijak dela pogoste oblikoslovno-skladenjske napake.

Besedišče je skromno.

Izgovor je sprejemljiv, sporočilo je možno razumeti.

**nezadostno (1)**

Komunikacija ni mogoča.

Odziv dijaka jele delen ali ga ni.

Poznavanje tematike je nezadovoljivo.

Pogovor poteka nepovezano in komaj razumljivo.

Raba jezika – dijak napačno rabi posamezne jezikovne elemente.

Besedišče je zelo skromno ali celo neustrezno.

Izgovor je težko razumljiv ali celo nerazumljiv.

**Pisno** ocenjevanje znanja

Pred vsakim pisnim ocenjevanjem znanja se v razredu opravi pisno ali ustno preverjanje znanja.

Posamezne pisne naloge so ovrednotene s točkami. Število možnih točk je zabeleženo ob vsaki nalogi. Vsaka pisna naloga je opremljena s seštevkom skupnih točk in z ocenjevalno lestvico.

Pri pisnem ocenjevanju znanja se uporabljajo naslednji kriteriji:

50 % - 62 % = zadostno (2)

63 % - 76 % = dobro (3)

77 % - 89 % = prav dobro (4)

90 % - 100 % = odlično (5)

S pisnim ocenjevanjem se preverja:

- poznavanje in raba jezika

- bralno razumevanje

- pisno sporočanje (vrednotimo: sporočilnost /komunikativno ustreznost, vsebino in jezikovno pravilnost)

**Popravljanje nezadostnih ocen pisnega ocenjevanja znanja**

Nezadostno oceno popravljajo pisno, po večkratnih poskusih imajo možnost zagovora, če so dosegli 45 % možnih točk.

Ponavljanje pisnega ocenjevanja znanja je obvezno, če je več kot 40 % dijakov ocenjeno z negativno oceno. Ponavljanje pisnega ocenjevanja znanja ni obvezno za dijake, ki so dosegli pozitivno oceno.

Če dijak pri pisnem ocenjevanju znanja prepisuje ali uporablja nedovoljene pripomočke, se mu test odvzame in se ga oceni z nezadostno oceno.

**Vpisovanje ocen**

Ocene, pridobljene z ustnim ocenjevanjem znanja, se vpišejo z modro barvo.

Ocene, pridobljene s pisnim ocenjevanjem znanja, se vpišejo z rdečo barvo.

Ocene morebitnih seminarskih nalog, govornih nastopov in dosežkov s tekmovanj, se vpišejo z zeleno barvo.

**Pridobivanje in zaključevanje ocen**

Dijak pridobi v šolskem letu več ocen.

Ocene, vpisane v redovalnico, so enakovredne.

Zaključna ocena se praviloma določi na podlagi povprečne ocene. Za pozitivno zaključeno oceno ob koncu pouka mora imeti dijak pozitivne ocene iz vseh vsebinskih sklopov.

**Popravni izpiti**

Pisni del vsebuje 50 %, ustni del 50 % končne ocene.

Za zadostno oceno mora učenec iz pisnega in ustnega dela doseči 45 %.

Kriterij ocenjevanja je enak kot pri pisnem ocenjevanju znanja. Pri ocenjevanju veljajo enaki minimalni standardi kot med šolskim letom. Če dijak pri popravnem izpitu prepisuje ali uporablja nedovoljene pripomočke, se mu izpit odvzame in se ga oceni z nezadostno oceno. Učitelji izpitno gradivo oddajo v tajništvo vsaj 1 dan pred izpitom, kjer se hrani do izvedbe izpita.

O načinu izvedbe ocenjevanja in s kriteriji ocenjevanja znanja učitelj dijake seznani na začetku šolskega leta.

Vodja aktiva: Alenka Žuntar