**SREDNJA POKLICNA IN TEHNIŠKA ŠOLA MURSKA SOBOTA**

**Šolsko naselje 12, 9000 Murska Sobota**

**NAČRT OCENJEVANJA ZNANJA**

**NEMŠČINA**

(splošnoizobraževalni predmet)

**Avtoservisni tehnik PTI 1. letnik**

**Šolsko leto 2024/2025**

Srednja poklicna in tehniška šola

Šolsko naselje 12

9000 Murska Sobota

Predmet: NEMŠČINA

**NAČRT OCENJEVANJA ZNANJA 4. LETNIK PTI**

**Minimalni standardi znanja**

| **Učni sklop** | **Minimalni standard znanj** | **Način ocenjevanja** |
| --- | --- | --- |
| **Dobrodošli na ravni A2**  Osebni podatki/Medčloveški odnosi/Potovanje in promet/Kultura, umetnost, medkulturnost | Dijaki in dijakinje   * iz krajših stvarnih besedil razberejo ključne informacije in jih kratko povzamejo; * kratko predstavijo sebe in druge; * se dogovorijo za termin; * se ustrezno odzivajo v različnih vsakdanjih dialogih, obravnavanih na predhodni ravni učenja; * poznajo in dalje ustrezno uporabljajo ključne jezikovne zgradbe, obravnavane na predhodni ravni učenja. | Pisno in/ali ustno |
| **Živeti in učiti se v Evropi**  Šola in izobraževanje/Medkulturnost | Dijaki in dijakinje   * iz obravnavanih besedil razberejo ključne oz. zahtevane informacije in jih kratko povzamejo; * kratko predstavijo svojo dosedanjo študijsko pot; * ustrezno tvorijo in uporabljajo vzročne odvisnike z *weil*; * ustrezno tvorijo in uporabljajo primernik in presežnik; * ustrezno naglašajo obravnavane v nemščino prevzete besede. | Pisno in/ali ustno |
| **Družinske zgodbe**  Družina in stanovanje | Dijaki in dijakinje   * poimenujejo člane ožje in širše družine; * ustno in pisno predstavijo svojo ožjo družino; * opišejo fotografijo družine; * voščijo ob prazniku; * povabijo na praznovanje; * iz obravnavanih besedil razberejo zahtevane informacije; * za izražanje svojine ustrezno uporabljajo rodilnik lastnih imen; * ustrezno sklanjajo pridevnike v dajalniku; * ustrezno tvorijo predmetne odvisnike z *dass* in jih uporabljajo. | Pisno in/ali ustno |
| **Na poti**  Potovanje in promet | Dijaki in dijakinje   * ob fotografijah izražajo domneve o upodobljenem; * iz voznih redov razberejo zahtevane informacije; * se ustrezno odzivajo v dialogih pri rezervacijah potovanj; * ustrezno spregajo in uporabljajo glagol *sollen*; * ustrezno uporabljajo veznik *aber* za izražanje nasprotij in veznik *oder* za izražanje različnih možnosti; * ustrezno tvorijo glasove [z], [s], [ts]. | Pisno in/ali ustno |
| **Prosti čas in konjički**  Prosti čas in zabava | Dijaki in dijakinje   * ustno in pisno predstavijo svoje konjičke; * navedejo različne možne prostočasne dejavnosti; * jezikovno ustrezno izrazijo čustva v različnih vsakdanjih situacijah; * ob obravnavanih glagolih ustrezno uporabljajo povratne osebne zaimke; * poznajo in ustrezno uporabljajo obravnavane glagole s predlogi; * ustrezno uporabljajo nedoločne zaimke *niemand, wenige, viele, alle*; * uporabljajo časovne prislove *zuerst, dann, danach*; * iz obravnavanih besedil razberejo zahtevane informacije. | Pisno in/ali ustno |
| **Mediji v vsakdanjiku**  Znanost, tehnologija, množični mediji | Dijaki in dijakinje   * poimenujejo različne medije; * pripovedujejo o svoji rabi medijev v vsakdanjiku; * sestavijo kratka pisna sporočila; * komentirajo podatke, predstavljene v obliki sheme; * se ustrezno odzivajo v dialogu ob reklamaciji izdelka, * ustrezno tvorijo in uporabljajo indirektne vprašalne stavke z *ob* in z vprašalnico kot veznikom; * v imenovalniku in tožilniku ustrezno sklanjajo pridevnike ob samostalnikih brez členov; * iz obravnavanih besedil razberejo zahtevane informacije; * ustrezno izgovarjajo soglasnik *h*. | Pisno in/ali ustno |
| **Hoditi ven, srečevati ljudi**  Prosti čas in zabava/Medčloveški odnosi | Dijaki in dijakinje   * izrazijo želje glede preživljanja prostega časa; * se ustrezno odzivajo v dialogu v restavraciji; * kratko predstavijo današnje možnosti sklepanja poznanstev; * poznajo in ustrezno uporabljajo oblike osebnih zaimkov v dajalniku; * poznajo in v stavkih ustrezno uporabljajo oblike oziralnih zaimkov v imenovalniku in tožilniku; * iz obravnavanih besedil razberejo zahtevane informacije. | Pisno in/ali ustno |

**Merila in načini ocenjevanja med šolskim letom**

V celotnem šolskem letu dijaki pridobijo najmanj 4 ocene. Dijak je v posameznem ocenjevalnem obdobju pozitivno ocenjen, če ima vse ocene pozitivne.

**Ustno** ocenjevanje znanja

Ustno oceno dijak pridobi z ustnim izkazovanjem jezikovnega znanja in obvladovanja besedišča: poznavanje besedišča, vsebine predelane snovi in samostojno izražanje na določeno temo.

Ustno ocenjevanje po predelanih sklopih, v dogovoru z dijaki.

Pri ustnem ocenjevanju znanja se uporabljajo naslednji kriteriji:

**odlično (5)**

Komunikacija je samostojna in ustreza nalogi.

Odziv dijaka na pobude in spremembe med pogovorom je pravilen.

Poznavanje tematike je zelo dobro.

Pogovor poteka naravno brez zastojev.

Raba jezika – dijak pri tem kaže veliko spretnosti..

Besedišče je bogato, izražanje je jasno in tekoče.

Izgovor je lep in pravilen.

**prav dobro (4)**

Komunikacija ustreza nalogi in je v glavnem samostojna.

Odziv dijaka je pravilen, a z manjšo samostojnostjo in prilagodljivostjo.

Poznavanje tematike je dobro.

Pogovor poteka z občasnimi kratkimi zastoji.

Raba jezika – dijak ima nekaj težav pri zahtevnejših slovničnih strukturah.

Besedišče je manj bogato, izražanje je v glavnem jasno in tekoče.

Izgovor je dober z nekaj manjšimi težavami.

**dobro (3)**

Komunikacija je primerna nalogi, a je le delno samostojna in omejena na krajše povedi.

Odziv dijaka je počasnejši, a razume in zna posredovati bistvene informacije.

Poznavanje tematike je skromno.

Pogovor poteka z zastoji.

Raba jezika – dijak na določenih mestih dela oblikoslovno-skladenjske napake.

Besedišče je dobro, zadošča za pogovor.

Izgovor je zadovoljiv.

**zadostno (2)**

Komunikacija je možna le v omejenem obsegu.

Odziv dijaka je počasen.

Poznavanje tematike je zelo skromno.

Pogovor poteka s pogostimi zastoji.

Raba jezika – dijak dela pogoste oblikoslovno-skladenjske napake.

Besedišče je skromno.

Izgovor je sprejemljiv, sporočilo je možno razumeti.

**nezadostno (1)**

Komunikacija ni mogoča.

Odziv dijaka jele delen ali ga ni.

Poznavanje tematike je nezadovoljivo.

Pogovor poteka nepovezano in komaj razumljivo.

Raba jezika – dijak napačno rabi posamezne jezikovne elemente.

Besedišče je zelo skromno ali celo neustrezno.

Izgovor je težko razumljiv ali celo nerazumljiv.

**Pisno** ocenjevanje znanja

Pred vsakim pisnim ocenjevanjem znanja se v razredu opravi pisno ali ustno preverjanje znanja.

Posamezne pisne naloge so ovrednotene s točkami. Število možnih točk je zabeleženo ob vsaki nalogi. Vsaka pisna naloga je opremljena s seštevkom skupnih točk in z ocenjevalno lestvico.

Pri pisnem ocenjevanju znanja se uporabljajo naslednji kriteriji:

50 % - 62 % = zadostno (2)

63 % - 76 % = dobro (3)

77 % - 89 % = prav dobro (4)

90 % - 100 % = odlično (5)

S pisnim ocenjevanjem se preverja:

- poznavanje in raba jezika

- bralno razumevanje

- pisno sporočanje (vrednotimo: sporočilnost /komunikativno ustreznost, vsebino in jezikovno pravilnost)

**Popravljanje nezadostnih ocen pisnega ocenjevanja znanja**

Nezadostno oceno popravljajo pisno, po večkratnih poskusih imajo možnost zagovora, če so dosegli 45 % možnih točk.

Ponavljanje pisnega ocenjevanja znanja je obvezno, če je več kot 40 % dijakov ocenjeno z negativno oceno. Ponavljanje pisnega ocenjevanja znanja ni obvezno za dijake, ki so dosegli pozitivno oceno.

Če dijak pri pisnem ocenjevanju znanja prepisuje ali uporablja nedovoljene pripomočke, se mu test odvzame in se ga oceni z nezadostno oceno.

**Vpisovanje ocen**

Ocene, pridobljene z ustnim ocenjevanjem znanja, se vpišejo z modro barvo.

Ocene, pridobljene s pisnim ocenjevanjem znanja, se vpišejo z rdečo barvo.

Ocene morebitnih seminarskih nalog, govornih nastopov in dosežkov s tekmovanj, se vpišejo z zeleno barvo.

**Pridobivanje in zaključevanje ocen**

Dijak pridobi v šolskem letu več ocen.

Ocene, vpisane v redovalnico, so enakovredne.

Zaključna ocena se praviloma določi na podlagi povprečne ocene. Za pozitivno zaključeno oceno ob koncu pouka mora imeti dijak pozitivne ocene iz vseh vsebinskih sklopov.

**Popravni izpiti**

Pisni del vsebuje 50 %, ustni del 50 % končne ocene.

Za zadostno oceno mora učenec iz pisnega in ustnega dela doseči 45 %.

Kriterij ocenjevanja je enak kot pri pisnem ocenjevanju znanja. Pri ocenjevanju veljajo enaki minimalni standardi kot med šolskim letom. Če dijak pri popravnem izpitu prepisuje ali uporablja nedovoljene pripomočke, se mu izpit odvzame in se ga oceni z nezadostno oceno. Učitelji izpitno gradivo oddajo v tajništvo vsaj 1 dan pred izpitom, kjer se hrani do izvedbe izpita.

O načinu izvedbe ocenjevanja in s kriteriji ocenjevanja znanja učitelj dijake seznani na začetku šolskega leta.

Vodja aktiva: Alenka Žuntar